Tamasha la Kimataifa la Filamu la Zanzibar

Tamasha la Kimataifa la Filamu la Zanzibar (kwa Kiingereza: Zanzibar International Film Festival, kifupi: ZIFF, pia hujulikana kama Festival of the Dhow Countries) ni tamasha la kila mwaka la filamu linalofanyika Zanzibar, Tanzania. Imeelezwa kuwa tukio kubwa zaidi la kitamaduni katika eneo la ukanda wa Afrika ya Mashariki. ZIFF ni shirika lisilo la kiserikali lililoanzishwa mwaka wa 1997 ili kuendeleza na kukuza tasnia ya filamu na mambo mengine ya kiutamaduni kama kichocheo cha ukuaji wa kijamii na kiuchumi wa kikanda.

Tamasha la Filamu 

Tamasha la kila mwaka la sanaa na tamaduni mbalimbali ni shughuli kuu ya ZIFF; tamasha hilo huadhimisha sanaa na tamaduni za bara la Afrika, Nchi za Ghuba, Iran, India, Pakistani na visiwa vya Bahari ya Hindi, kwa pamoja hujulikana kwa jina la nchi za Dhow. Sehemu kuu ya tamasha ni programu ya filamu inayojumuisha maonyesho ya ushindani na yasiyo ya ushindani. Filamu na video mbalimbali hushindania tuzo.

Ingawa filamu za ushindani ni ambazo uzalishaji wake unahusiana na nchi za Dhow tu, programu ya tamasha inajumuisha filamu na video kutoka duniani kote zinazozungumzia mada zinazoakisi mambo ya ndani ya nchi za Dhow. Shughuli na matukio ya tamasha hili ni pamoja na makongamano, warsha, na maonyesho ya filamu bora zaidi za ndani na kimataifa. Tamasha kubwa la muziki pia hufanyika likishirikisha wasanii kutoka Tanzania pamoja na wanamuziki wa kimataifa. Programu ya tamasha pia hujumuisha vipengele maalum, warsha na semina kuhusu jukumu la filamu katika jamii za vijijini, masuala ya wanawake pamoja na watoto na maendeleo ya vijana. 

Tamasha hili bila shaka ndilo tamasha kubwa zaidi la sanaa na utamaduni barani Afrika, na linaendelea kuongoza kama tukio linalovutia watalii katika eneo hili. ZIFF sasa inatoa Tuzo 12 za Kimataifa zinazotolewa na majaji 5 wa Kimataifa. Kila mwaka ZIFF huonyesha zaidi ya filamu 150 zinazotengenezwa Afrika, Mashariki ya Kati, Ulaya, Amerika Kusini, Marekani na Asia.


Tamasha la ZIFF sasa linaendesha programu 15 katika siku 10 zinazojumuisha:

Film Competition
Film Workshops
Opening and Closing Nights
Film Outreach Projections
Women panorama
Children panorama
Village panorama
Festival of Festivals
Soko Film
Art and Exhibition
Children Film panorama
UNICEF Life skills Camps
Children Peace camps
Difficult Dialogues
Historical and Cultural Village Tours

Matukio hayo mengi hufanyika katika eneo la Ngome Kongwe na Bustani za Forodhani na huwa bure kwa umma. 

Tuzo

Golden Dhow
Silver Dhow
Documentary
Short/Animation
East Africa Talent
ZIFF Jury Award
UNICEF Award
ZIFF Life Time Achievement Award
ZIFF Chairman Award
Sembene Ousmane Award
Signis Award
East Africa Region Talent
Signis Jury Award — Commendation
Verona Award

Washindi wa Golden Dhow
 Year  Filamu Muongozaji  Nchi 1998  Maangamizi: The Ancient One Martin Mhando, Ron Mulvihill  Tanzania/Marekani 2000  Jinnah Jamil Dehlavi  Pakistan 2001  Bawandar (The Sand Storm) Jagmohan Mundhra  India 2004  Maargam (The Path) Rajiv Vijay Raghavan  India (kwa Kimalayalam) 2005  Khakestar-o-Khak (Earth and Ashes) Atiq Rahimi  Afghanistan 2006  L'Appel Des Arenes (Wrestling Grounds) Cheikh Ndiaye  Senegal/Moroko/Burkina Faso/Ufaransa 2007  Juju Factory Balufu Bakupa-Kanyinda  Jamhuri ya Kidemokrasia ya Kongo 2008  Ezra Newton I. Aduaka  Nigeria/Ufaransa 2009 Jerusalema Ralph Ziman  Afrika Kusini 2010 Themba Stefanie Sycholt  Afrika Kusini 2011 The Rugged Priest Bob Nyanja  Kenya 2012 Uhlanga Ndaba Ka Ngane  Afrika Kusini2013GolcherehVahid Mousaia 2014Half of a Yellow Sun Biyi Bandele  Marekani2015Wazi ?FM Faras Cavallo  Kenya2016Watatu Nick Reding  Kenya2017Noem My Skollie Daryne Joshua  Afrika Kusini2018Supa Modo Likarion Wainaina  Kenya/Ujerumani2019Fatwa Mohamed Ben Mahmoud  Tunisia2022Vuta N’Kuvute Amil Shivji  Tanzania

 Tanbihi 

Viungo vya nje

Tamasha la Kimataifa la Filamu Zanzibar katika IMDb

Jamii:Matamasha ya filamu nchini Tanzania
Jamii:Vivutio vya kitalii Zanzibar
Jamii:Matamasha nchini Tanzania